EkBass/fiwiki-20250220-pages-articles huggingface dataset:
Carl Gustaf von Essen

Carl Gustaf von Essen (20. maaliskuuta 1815 Oravainen – 22. heinäkuuta 1895 Hiitola) oli suomalainen pappi ja herännäisyysliikkeen vaikuttaja. Hänen vanhempansa olivat luutnantti Otto Mauritz von Essen ja Brita Kristina o.s. Thodén.Murtorinne, Eino: Essen, Carl Gustaf von. Kansallisbiografia- verkkojulkaisu. Studia Biographica 4. Helsinki: Suomalaisen Kirjallisuuden Seura, 1997– (Viitattu 16.12.2020) == Opinnot ja ura == Von Essen kirjoitti ylioppilaaksi vuonna 1830 Helsingissä. Hän valmistui filosofian maisteriksi 1840 ja samana vuonna hänet vihittiin papiksi Turun hiippakunnassa. Von Essen meni naimisiin vuonna 1841 itseään yhdeksän vuotta vanhemman leskirouva Catalina Sofia o.s. Arppen kanssa. Catalinan ensimmäinen aviomies oli ollut sahanomistaja, raatimies Johan Fabritius. Vuonna 1864 von Essen valmistui teologian tohtoriksi. Papin virkaa hän toimitti Espoossa, Tenholassa, Ylihärmässä ja Laihialla. Vuosina 1863–1864 ja 1872 von Essen toimi pappissäädyssä valtiopäivämiehenä. Vuodesta 1866 von Essen oli Aleksanterin Yliopistossa käytännöllisen teologian professorina, kunnes erosi 1875. Samana vuonna hän osti itselleen Herniäisten kartanon Hattulassa ja asettui sinne eläkepäivikseen. Von Essen vietti villin nuoruuden mutta tuli myöhemmin uskoon ja lähti opiskelemaan teologiaa. Hän lähti mukaan körttiläisyysliikkeeseen ja oli osa liikkeen ydinryhmää, kunnes ajautui riitoihin liikkeen johtohahmon, Nils Gustav Malmbergin, kanssa. Von Essen väitti Malmbergin syyllistyneen juopotteluun ja naisseikkailuihin. Vuonna 1843 Espoon Histan tilalla pidettiin historiasta tunnetut kaksoishäät, joihin herännäisjohtaja Paavo Ruotsalainen osallistui. Häissä oli morsiamina Histan tilan silloisen omistajan Carl Gustaf von Essenin lähisukulaisia. == Teoksia == * Quid doceant libri V. T. canonici de vita hominum post fata superstite, 1837. * Anmärkningar vid förslag till kyrkolag för Storfurstendömet Finland, 1847. * Förslag till Svensk psalmbok för de Evangeliskt–Lutherska församlingarna i Finland, granskadt (med A. Kihlman), 1862. * Om Bikt och Aflösning, väitöskirja. 1867 == Lähteet == Luokka:Suomen evankelis-luterilaisen kirkon papit Luokka:Suomalaiset uskonnolliset vaikuttajat Luokka:Herännäiset henkilöt Luokka:Suomalaiset aateliset Luokka: Suomen suuriruhtinaskunnan pappissäädyn valtiopäivämiehet Luokka:Vuonna 1815 syntyneet Luokka:Vuonna 1895 kuolleet
Jouni Kesti

Jouni Veli Kesti (21. syyskuuta 1946 Oulu – 21. huhtikuuta 2015 Oulu) oli suomalainen kuvataiteilija, säveltäjä, rumpali, kirjailija ja poleemikko. Musiikillisen koulutuksensa Kesti hankki Oulun konservatoriossa opiskelemalla puoli vuotta lyömäsoitinten soittamista 1960-luvulla, minkä lisäksi hän toimi tanssi- ja jazzrumpalina monissa orkestereissa 1960- ja 1970-luvuilla. Kuvataidetta Kesti opiskeli Juhani Hakalahden yksityisoppilaana vuosina 1980–1984. Kesti debytoi kuvataiteilijana vuonna 1983. Hän on Suomen Taidemaalariliiton ja Suomen Säveltäjät ry:n jäsen. Hänen teoksiaan löytyy muun muassa Helsingin kaupungin taidemuseon, Oulun taidemuseon, Wäinö Aaltosen museon, Turun kaupungin, Rovaniemen taidemuseon, Kuusamon kaupungin ja Sanomalehti Kalevan kokoelmista. Kestin musiikkia on kuultu esimerkiksi Avanti! -orkesterin konserteissa ja hän on säveltänyt Suomen Kansallisoopperaan Jorma Uotisen pyynnöstä baletin Petroolitaivas. Oulun taidemuseon entinen johtaja Ullamaria Pallasmaa on kuvannut Kestiä ”yltiöyksilölliseksi” taiteilijaksi, joka ”ei mahdu mihinkään asialliseen lokeroon”. Kuvataiteilijan ja säveltäjän töidensä ohella Kesti kirjoitti myös kolumneja, pakinoita ja kritiikkejä muun muassa Taide-lehteen ja Oulu-lehteen. Hänen kirjansa Musameduusan Sepalus-akatemia ilmestyi Liken kustantamana vuonna 2002. Kesti työskenteli Oulun Pikisaaressa. Hän sai valtion taiteilijaeläkkeen vuonna 2008. ==Julkaisuja== * Musameduusan Sepalus- akatemia, Like 2002 ==Levytyksiä== * Seppo I. Laine, Jouni Kesti - Vallankumouksen Analyysi / Punalippu ‎(7", MiniAlbum) Eteenpäin! NG-96, 1970 * Jouni Kesti Ensemble plays Jouni Kesti: Kollaboratorio, JaseCD0021, 1994 ==Sävellyksiä== * Petroolitaivas, baletti, kantaesitys 1999 * Viulukonsertto, viulukonsertto, kantaesitys 2004 * Black and Pale Trees (Mustat ja vaaleat puut), kantaesitys 1989 * Sika Sapiens, yhdessä Free Okapi -yhtyeen kanssa, kantaesitys 1993 * Renoirin kaappi, kantaesitys 1994 * UMO Sapiens, kantaesitys == Lähteet == ==Aiheesta muualla== * * Pohjoista musiikkia - Jouni Kesti * Jouni Kesti Suomalaisen musiikin tiedotuskeskuksen sivuilla * Jouni Kesti Meteli.netissä * Elämän äänet - Jouni Kesti, YLEn Elävä arkisto * Jouni Kestin haastattelu Kaltiossa * Jouni Kesti artnetissä Luokka:Suomalaiset taidemaalarit Luokka:Suomalaiset taidemusiikin säveltäjät Luokka:Suomalaiset kolumnistit Luokka:Suomalaiset rumpalit Luokka:Suomalaiset kirjailijat Luokka:Vuonna 1946 syntyneet Luokka:Vuonna 2015 kuolleet
Terry Griffiths

Terry Griffiths (16. lokakuuta 1947 – 1. joulukuuta 2024Snooker legend Terry Griffiths dies aged 77 after dementia battle) oli walesiläinen snooker- ammattilainen, joka on peliuransa jälkeen toiminut valmentajana ja tv- kommentaattorinaWorld Snooker: Player Profile - Terry Griffiths. Griffiths voitti maailmanmestaruuden vuonna 1979 ollen ensimmäistä kertaa tässä turnauksessa mukana. ==Ura lyhyesti== Terry Griffiths pelasi amatöörivuosinaan upeasti, mutta hänen ei odotettu tekevän niin suurta vaikutusta ammattilaispiireissä kuin mitä hän lopulta teki. Griffiths oli kahdesti maailmanmestaruuskisoissa finaalissa, joista hän voitti ensimmäisen vuonna 1979, mutta hävisi 1980-luvun hallitsijalle Steve Davisille vuonna 1988. Vuonna 1979 Griffiths voitti mestaruutensa sijoittamattomana pelaajana, eli hän tuli turnaukseen karsintojen kauttaStevens to face Murphy in World Snooker final. Maailmanmestaruuden lisäksi Griffiths voitti myös toiseksi arvostetuimman (nykyään myös ranking-turnauksen) UK Championshipin sekä useita muita ammattilaisturnauksia. Griffiths lopetti pelaajauransa vuonna 1997. Pelaajauran jälkeen Griffiths on toiminut ammattipelaajien Stephen Hendryn, Mark Williamsin, Marco Fun, Allister Carterin sekä Mark Allenin valmentajana. Selkeästi parhaiten näistä on menestynyt Stephen Hendry, joka on kaikkien aikojen menestyksekkäin snooker-ammattilainen. Valmentamisen lisäksi Griffiths toimii myös BBC Sport -kanavan kommentaattorina. ==Turnausvoitot== ===Ranking- turnaukset=== * Embassy World Championship 1979 ===Muut turnaukset=== * World Trickshot 1994, 1992 * Welsh Professional Championship 1988, 1986, 1985 * Pot Black 1984 * Irish Masters 1980–1982 * UK Championship 1982 * Masters 1980 * World Cup (joukkue: Wales) 1980, 1979 ==Lähteet== Luokka:Walesilaiset snookerpelaajat Luokka:Snookerin maailmanmestarit Luokka:Vuonna 1947 syntyneet Luokka:Vuonna 2024 kuolleet
VVV-Venlo

Venlose Voetbal Vereniging Venlo eli VVV-Venlo on alankomaalainen jalkapalloseura, jonka edustusjoukkue pelaa Alankomaiden toiseksi korkeimmalla sarjatasolla Eerste divisiessä. Se on 2000-luvulla pelannut Eredivisiessä kausina 2007–2008, 2009–2013 sekä syksystä 2017. Seura perustettiin vuonna 1903 ja sen kotipaikka on Venlo Limburgin provinssissa. VVV-Venlo palasi pääsarjatasolle yli kymmenen vuoden tauon jälkeen voitettuaan nousukarsinnan kauden 2006–2007 päätteeksi. Seuran suurin saavutus on KNVB-cupin voitto vuonna 1959; Eredivisiessä se on sijoittunut parhaimmillaan kolmanneksi vuonna 1961. == Entisiä valmentajia == * Glen De Boeck * Adrie Koster * Ton Lokhoff * Sef Vergoossen * André Wetzel == Lähteet == == Aiheesta muualla == * VVV- Venlon sivusto * VVV-Venlo Eredivisien sivustolla Luokka:Alankomaalaiset jalkapalloseurat Luokka:Limburg (Alankomaat) Luokka:Vuonna 1903 perustetut urheiluseurat
Armand-Gaston Camus

Armand-Gaston Camus (2. huhtikuuta 1740 – 2. marraskuuta 1804) oli ranskalainen vallankumouksellinen. Ennen Ranskan suurta vallankumousta hän oli menestyvä asianajaja. Vuonna 1789 Pariisin kolmas sääty valitsi hänet säätyvaltiopäiville ja hän sai huomiota yhteiskunnallista epätasa-arvoa vastustavilla puheillaan. Kun hänet oli valittu kansalliskokoukseen Haute- Loiren departementista, hänet nimitettiin yleisen turvallisuuden neuvoston jäseneksi. 14\. elokuuta 1789 perustuslakia säätävä kokous valitsi Camus'n arkistonhoitajaksi, ja tässä tehtävässä hän järjesti kansallisarkiston. Hän pysyi tiukkana tasavaltalaisena eikä osallistunut Napoleonin aikaiseen hallintoon. Luokka:Ranskan suuren vallankumouksen henkilöt Luokka:Ranskalaiset asianajajat Luokka:Vuonna 1740 syntyneet Luokka:Vuonna 1804 kuolleet
Rondônianmuura

Rondônianmuura (Clytoctantes atrogularis) on Brasiliassa elävä lintu. Väriltään koiraat ovat mustia ja naarat ruosteenvärisiä. Kovin paljoa ei tiedetä tämän lajin elintavoista. Linnut elävät trooppisissa metsissä. Lajin luultiin olevan kuollut sukupuuttoon, mutta niitä löydettiin Rondôniasta. Suurin lajiin kohdistuva uhka on maan raivaus viljelyyn, jolloin rondônianmuurien elinympäristö tuhoutuu. == Lähteet == Luokka:Puumuurat
Sireeni

Sireeni voi tarkoittaa seuraavia asioita: * Sireeni, kovaääninen merkinantolaite * Sireeni, syreenien kasvisuvun kansanomainen nimitys * Sireenieläimet, vedessä elävä nisäkäslahko * Sumu Sireeni, Facebookissa tunnetuksi tullut aasi
Atro

Atro on suomalainen miehen nimi, Hadrianus-nimen suomalainen muunnelma. Atro viettää nimipäivää 4. maaliskuuta. Vuoden 2019 loppuun mennessä nimi Atro on Suomessa annettu noin 270 henkilölle. == Tunnettuja Atroja == * Atro Kahiluoto (s. 1959), teatteriohjaaja * Atro Lahtela (s. 1959), elokuvaohjaaja ja käsikirjoittaja * Atro Leppänen (s. 1998), jääkiekkoilija == Lähteet == Luokka:Etunimet
Monte Cummings

Monte Cummings (s. 18. syyskuuta 1975 Chapel Hill, Etelä-Carolina) on yhdysvaltalainen ammattilaisuransa lopettanut koripalloilija. Takamiehenä pelaavalla Cummingsilla on pituutta 193 cm. Cummings on voittanut Suomen mestaruuden Hongan riveissä kaudella 2006–2007. Vuoden 2008 alussa hän jäi kiinni kannabiksen käytöstä ja joutui sen vuoksi kolmen kuukauden kilpailukieltoon. ==Pelaajaura== Yliopistosta valmistumisen jälkeen Cummings tuli joulukuussa 2002 koeajalle Suomeen SM-koriksessa pelaavan Namika Lahden riveihin. Kahden koeajalla pelatun ottelun otteet miellyttivät seurajohtoa ja Cummings teki loppukauden mittaisen sopimuksen joukkueen kanssa. Hän pelasi kauden 2002–03 aikana Lahden joukkueessa 21 runkosarjan ottelua. Pisteitä otteluissa kertyi 22,8 keskiarvolla, jolla Cummings oli joukkueensa paras pisteiden tekijä. Cummings pelasi myös kaudet 2003–04 ja 2004–05 Namika Lahden joukkueessa. Kaudella 2003–04 Lahti sijoittui sarjassa hopealle ja Cummings oli jälleen joukkueensa paras pistemies. Runkosarjassa pisteitä syntyi 19,7 pisteen keskiarvolla ja pudotuspeleissä pisteitä kertyi keskimäärin 19,5 ottelua kohti. Kaudella 2004–05 Cummings valittiin heti lokakuussa Sparliigan kuukauden pelaajaksi. Lokakuun peleissä hän teki koreja 22,0 pisteen keskiarvolla. Koko runkosarjassa Cummingsin pistekeskiarvoksi muodostui 20,8. Koriin johtaneita syöttöjä hän antoi ottelua kohti keskimäärin 2,8, jolla hän sijoittui liigan syöttötilastossa viidenneksi. == Katso myös == * Luettelo 500 syöttöä saavuttaneista Korisliiga-pelaajista == Lähteet == == Aiheesta muualla == *Korisliigan pealajaprofiili Luokka:Yhdysvaltalaiset koripalloilijat Luokka:Vuonna 1975 syntyneet Luokka:Elävät henkilöt
Täpläpallohai

Täpläpallohai (Cephaloscyllium ventriosum) on pienehkö merenpohjalla elävä hailaji, jota tavataan Pohjois- ja Etelä-Amerikan Tyynenmeren puoleisissa subtrooppisissa rannikkovesissä. Se suosii louhikkoisia ja leväkasvuston peittämiä pohjia yleensä 5–37 metrin syvyydessä, mutta havaintoja on tehty 460 metriin asti. == Ulkonäkö == Täpläpallohai on yleensä alle metrin pituinen. Sen pää on lattana – leveä ja päältä litistynyt. Suu ja silmät ovat suuret. Molemmat selkäevät ovat lähellä pyrstöevää, jonka alalohko on heikosti kehittynyt. Ruumis on keltaisten ja ruskeiden juovien sekä mustien ja valkoisten täplien kirjavoima. Myös vatsapuolella on täpliä. Pallohain nimi viittaa sen tapaan pullistaa itsensä vettä nielemällä, jolloin se vaikuttaa suuremmalta vainoojiensa kuten suurempien haiden tai merinisäkkäiden silmissä, joita se ensin on paennut kallionkoloon. Lajilla on myös tapana levätä päivisin luolien suojassa. == Ravinto == Täpläpallohai syö pääasiassa pieniä kaloja. Se saalistaa öisin joko hyökkäämällä saaliin kimppuun väijyksistä tai yllättää kallionkoloissa nukkuvia kaloja. == Lisääntyminen == Täpläpallohai on ovipaarinen eli sen poikaset syntyvät munista. Munat ovat nahkamaisia koteloita joissa on pitkät kärhet auttamassa kotelon kiinnittymistä kiviin ja merileviin. Sikiö varttuu 9-12 kuukautta ruskuaispussinsa turvin ja kuoriutuu kun se on tyhjä. == Täpläpallohai ja ihminen == Täpläpallohai on ihmiselle vaaraton, mutta saattaa ärsytettäessä käydä aggressiiviseksi. Lajin liha ei sovellu ihmisravinnoksi ja kalastajille se onkin enemmän harmillinen, koska toisinaan se tyhjentää kala- ja äyriäispyydyksiä. Laji menestyy vankeudessa ja sitä pidetään yleisöakvaarioissa. == Lähteet == * === Viitteet === Luokka:Hait
Juho Nykänen (jalkapalloilija)

Juho Nykänen (s. 11. syyskuuta 1985 Kotka) on uransa lopettanut suomalainen jalkapalloilija. Hänen pelipaikkansa oli laidalla tai keskikentän keskellä. Nykänen edusti synnyinkaupunkinsa joukkuetta KooTeePeetä kausina 2003–2006 Veikkausliigassa ja kaudella 2009 Ykkösessä. Kaudet 2007–2008 hän pelasi MyPassa. Kaudeksi 2010 Nykänen siirtyi Kuopion Palloseuraan. Vuodesta 2018 lähtien Nykänen on pelannut Kaakkois-Suomen alimmalla sarjatasolla, 6-divisioonassa Popinniemen Ponnistuksessa. ==Lähteet== Luokka:Suomalaiset jalkapalloilijat Luokka:Vuonna 1985 syntyneet Luokka:Elävät henkilöt
Stade

Stade (alasaksaksi Stood) on kaupunki Ala-Saksin osavaltiossa, pohjoisessa Saksassa. Se on Staden piirikunnan keskuskaupunki ja sijaitsee Cuxhavenin ja Hampurin välissä. Kaupungissa asuu noin 46 000 ihmistä ja se kuului aikanaan Hansaliittoon. == Maantiede == Stade sijaitsee Schwingejoen varrella Altes Landin ja Kehdingenin alueiden välissä, 34 kilometriä länteen Hampurista, 59 kilometriä itään Bremerhavenista ja 58 kilometriä kaakkoon Cuxhavenista. == Historia == Stade on yksi Pohjois-Saksan vanhimmista kaupungista. Ensimmäiset asuttajat alueelle saapuivat alueelle noin 1000 eaa. Viikingit aiheuttivat hävitystä alueella vuoden 944 tienoilla jälkeen ajanlaskun alun ja kaupunki mainittiin tuolloin ensimmäistä kertaa, nimellä Stethu. Viralliset kaupunginoikeudet Stadelle myönsi Pyhän saksalais-roomalaisen keisarikunnan keisari Otto IV vuonna 1209. Kaupunki oli myös yksi Hansaliiton perustajakaupungeista. 26\. toukokuuta vuonna 1659 kaksi kolmasosaa Stadesta tuhoutui suuressa kaupunkipalossa ja se jouduttiin rakentamaan uudelleen. Kolmikymmenvuotisesta sodasta alkunsa saanut ruotsalainen valta kaupungissa päättyi vuonna 1712, jonka jälkeen kaupunki siirtyi lyhyeksi ajaksi osaksi Tanskan kuningaskuntaa. Vuonna 1715 kaupungin hallinta siirtyi Hannoverin vaaliruhtinaskunnalle. ==Lähteet== == Aiheesta muualla == * Kaupungin verkkosivusto Luokka:Ala-Saksin kunnat Luokka:Saksan kaupungit
Protestilaulu

Protestilaulu on musiikkikappale, jonka sanoituksissa arvostellaan establishmentia ja tarjotaan tilalle toisenlaista yhteiskunnallista näkemystä. Monilla poliittisilla ja muuten yhteiskuntaan vaikuttavilla liikkeillä, kuten työväenliikkeellä, rauhanliikkeellä ja ympäristöliikkeellä on omat protestilaulunsa. Protestilaulujen edeltäjiä olivat työväenliikkeen piirissä sepitetyt, politiikan ilmiöihin huumorin keinoin kantaa ottaneet kisällilaulut. Eurooppalaisia protestilaulujen tekijöitä ovat olleet esimerkiksi saksalaiset sosialistit Kurt Weill ja Bertolt Brecht 1920-luvulla sekä ranskalainen Léo Ferré 1960- ja 1970-luvulla. Yhdysvaltalaisia protestilaulajia ovat olleet esimerkiksi folklaulajat kuten Woody Guthrie, Pete Seeger ja Bob Dylan 1950- ja 1960-luvuilla sekä monet afroamerikkalaiset laulajat. Suurilla 1960-luvun musiikkifestivaaleilla Montereyssä ja Woodstockissa kuultiin paljon protestilaulajia. Popmusiikin puolella esimerkiksi brittiläinen The Beatles kirjoitti joihinkin lauluihinsa rauhansanomaa. Nykyään muun muassa eräitä rap-kappaleita voidaan pitää eräänlaisina protestilauluina, sillä niissäkin otetaan kantaa yhteiskunnan epäkohtiin. Suomessa protestilaulut yleistyivät erityisesti 1960-luvun puolivälissä esikuvanaan yhdysvaltalainen folkmusiikki. Suomalaisista protestilaulajista tunnetuimpia lienevät Irwin Goodman, "Folk-Fredi" ja Hector. Myös Juha Vainio, Reino Helismaa ja Veikko Lavi tekivät paljon lauluja, joissa yhteiskunnan epäkohdat otettiin esille, usein humoristisesti. Esimerkiksi Helismaa usein irvaili poliitikkojen kustannuksella ja pilkkasi heikompien sortajia. Protestilaulun suosion kasvaessa siitä tehtiin myös parodioita, kuten Simo Salmisen "Rotestilaulu". == Lähteet == * Luokka:Folkmusiikki
95/08 Exitos

95/08 Exitos on espanjalaisen laulaja Enrique Iglesiasin kokoelma-albumi, joka julkaistiin 25. maaliskuuta 2008. Albumi sisältää hänen kaikki 17 Billboard Hot Latin Chart -listan kärkeen yltänyttä kappalettaan sekä kaksi uutta laulua. Näistä toinen, argentiinalaisartisti Cotin kirjoittama Dónde están corazón julkaistiin myös singlenä. Toinen laulu on nimeltään Lloro por ti. Dónde están corazón nousi Billboard Hot Latin Songs -listalla neljänneksi heti ilmestyttyään 14. helmikuuta. == Kappaleet == # # # # # # # # # # # # # # Luokka:Vuoden 2008 kokoelma-albumit Luokka:Enrique Iglesiasin albumit
Forever Begins Tonight

__NOTOC__ Forever Begins Tonight on italialaisen baritonin Patrizio Buannen toinen albumi, joka julkaistiin Yhdistyneessä kuningaskunnassa 16. lokakuuta 2006 ja Yhdysvalloissa 24. huhtikuuta 2007. Albumi sisältää pääasiassa uusia versioita klassisista romanttisista lauluista italiaksi, englanniksi ja espanjaksi, mutta myös varta vasten Buannelle sävellettyjä uusia kappaleita. Mukana on muun muassa italiankielinen versio Robbie Williamsin Angels-hitistä. Buanne on ainoa artisti, joka on saanut luvan levyttää Williamsin kappaleen muulla kuin englannin kielellä. Parhaimmillaan Forever Begins Tonight piti hallussaan Billboard Top World Music Albums -listan seitsemättä sijaa. Australiassa albumi myi platinaa. == Kappaleet == === Yhdistyneen kuningaskunnan painos === # Forever Begins Tonight # Un Angelo (Angels) # Io Che Non Vivo (You Don't Have to Say You Love Me) # Vives en Mi Corazón (Always on My Mind) # Maledetta Primavera # Smile (Sorridi) # Let's Make Love # Only You (Solo Tu) # You're My World (Il Mio Mondo) # Malafemmena # Vicin' 'O Mare # Bella Bella Signorina # Amame == Lähteet == Luokka:Vuoden 2006 albumit Luokka:Italialaiset popalbumit
Quake (pelisarja)

Quake on id Softwaren kehittämä ensimmäisen persoonan ammuntapelisarja. Kaikki pelit ovat myyneet maailmanlaajuisesti yli neljä miljoonaa kappaletta. Sarjan ensimmäinen peli, Quake, julkaistiin 1996. Quake -projekteissa mukana ovat olleet myös Activision, Xatrix Entertainment ja Rogue Entertaiment sekä Raven Software. == Quake-pelisarja == * Quake – julkaistu 1996 * Quake II – julkaistu 1997 * Quake III Arena – julkaistu 1999 * Quake 4 – julkaistu 2005 * Enemy Territory: Quake Wars – julkaistu 2007 *Quake Live - julkaistu 2010 *Quake Champions - julkaistu 2017 ===Väliprojektit ja lisäosat=== * QuakeWorld - Quaken päivitys/muunnos * QuakeC - komentosarjakieli * Quake Mission Pack 1: Scourge of Armagon - Quaken lisäosa * Quake Mission Pack 2: Dissolution of Eternity - Quaken lisäosa * The Reckoning - Quake 2:n lisäosa * Ground Zero - Quake 2:n lisäosa * Netpack I: Extremities - Quake 2:n lisäosa * Quake 3: Team Arena - Quake 3:n lisäosa ===Quake-pelimoottorit=== * Quake-pelimoottori * id Tech 2 (Quake II -pelimoottori) * id Tech 3 (Quake III -pelimoottori) *id Tech 4 (Quake 4 -pelimoottori) == Aiheesta muualla == * Pelisarja MobyGamesissä
Lauri Perälä

Lauri Edvard Perälä (3. elokuuta 1881 Alavus - 5\. huhtikuuta 1942 Virrat) oli suomalainen kansakoulunopettaja, kirjailija ja Maalaisliiton kansanedustaja. Perälän vanhemmat olivat suutari Henrik Perälä ja Johanna Haapaniemi. Hän kävi kansakoulun ja suoritti 1902 Verkon valmistavan seminaarin sekä valmistui kansakoulunopettajaksi 1906 Sortavalan seminaarista. Perälä suoritti myös saarnalupatutkinnon Turun tuomiokapitulissa. Perälä oli aloittanut työuransa leipurin oppilaana ja leipurina Vaasassa ja Helsingissä. Valmistuttuaan opettajaksi hän toimi kansakoulunopettajana Alavudella 1907 ja 1908–1910, Tampereella 1907–1909, Töysässä 1910–1912, Vähässäkyrössä 1923–1925, Alahärmässä 1925–1928 sekä viimeksi Virroilla 1928–1942. Perälä oli opettajan toimensa ohella WSOY:n kansakouluosaston hoitajana ja kirjallisuuskonsulenttina 1912–1923, Killinkosken rukoushuoneyhdistyksen saarnaajana kaksi vuotta, Saarijärven Paavo -lehden päätoimittajana 1918–1919, Suursavolaisen toimittajana sekä Ilkan ja Pohjanmaa-lehden vakinaisena avustajana. Hän toimi myös raittius-, kansanvalistus- ja nuorisoseurapuhujana. Perälä oli Maalaisliiton kansanedustajana 1919–1924 edustaen Vaasan läänin itäistä vaalipiiriä. Hän oli myös jäsenenä Virtain ja Vähänkyrön kunnanvaltuustoissa sekä kirkolliskokouksessa. Hän kuului Suomen kirjastoseuran johtokuntaan ja hänellä oli myös luottamustehtäviä nuorisoseuraliikkeessä. Perälä oli naimisissa vuodesta 1907 Saima Johanna Paavolan kanssa ja vuodesta 1922 Gerda Helena Törnvallin kanssa. == Teoksia == * Taisteluun maalaiselämän puolesta!, osa 1. Tekijä, Kuopio 1917 * Taisteluun talonpoikaisuuden puolesta, osa 1. Tekijä, Vaasa 1917 * Lähtökohtia : kertomuksia yhteiskunnallisen maahengen puutteesta? Saarijärven Paavo, Jyväskylä 1918 * Mitä me opimme toisilta, maamme kanssa kosketuksiin joutuvilta kansoilta? Saarijärven Paavo, Jyväskylä 1918 * Kuusikymmentäneljä päivää suomalaisen siirtokansan keskuudessa Amerikassa. Tekijä, Vaasa 1921 * Kirjallisuuspäivien tarkoitus. WSOY 1923 * Talonpojalle ja talonpojan puolesta. Vähänkyrön maalaisliiton paikallisosasto, Kokkola 1925 * Kansakoulun terveen kehityksen ystävät ja vastustajat valtiollisessa elämässämme, osa 1. Tekijä, Toisvesi 1935 == Lähteet == * * Suomen kirjailijat tietokanta Luokka:Kansanedustajat Luokka:Suomen Keskustan poliitikot Luokka:Virtain kaupunginvaltuutetut Luokka:Vähänkyrön kunnanvaltuutetut Luokka:Vaasan läänin itäinen vaalipiiri Luokka:Suomalaiset opettajat Luokka:Suomalaiset kirjailijat Luokka:Suomalaiset päätoimittajat Luokka:Vuonna 1881 syntyneet Luokka:Vuonna 1942 kuolleet
Fredrika Pietilä

Fredrika Pietilä (29. lokakuuta 1837 Oulu – 26. huhtikuuta 1888 Oulu) oli suomalainen opettaja ja kirjailija. Merimiesperheeseen syntynyt Pietilä työskenteli aluksi kauppa-alalla, mutta hän lähti 1864 opiskelemaan Jyväskylän seminaariin ja valmistui sieltä opettajaksi vuonna 1868. Pietilä oli opettajana Raahessa Lybeckerin koulussa noin kymmenen vuotta ja sen jälkeen vuodesta 1877 lähtien Oulun Kajaanintullin koulussa aina kuolemaansa saakka. Pietilä julkaisi vuonna 1878 Kihlatut-nimisen relistisen kertomuksen, joka perustui ainakin osaksi hänen omiin elämänvaiheisiinsa. Lisäksi ainakin kaksi hänen runoaan julkaistiin sanomalehdessä. == Lähteet == * Suomen kirjailijat -tietokanta * Saran sisaret : naiskirjallisuuden perinnettä Suomessa 1800-luvulta 1900-luvun alkuun * Fredrika Pietilä: Kihlatut == Aiheesta muualla == * Vapaasti ladattavia Fredrika Pietilän e-kirjoja Project Gutenbergiltä ja Projekti Lönnrotilta Luokka:Suomalaiset kirjailijat Luokka:Vuonna 1837 syntyneet Luokka:Vuonna 1888 kuolleet
Lilly Londen

Lydia Naemi (Lilly) Londen [lon'deːn] (7. joulukuuta 1862 RuokolahtiAikalaiskirja 1920 s. 286. Helsinki: Otava 1920. – 10. heinäkuuta 1937 Helsinki) oli yksi varhaisista realistisen tyylisuunnan kirjailijoista Suomessa. Londenin vanhemmat olivat lääninrovasti Carl Fredrik Londen ja Emélie Nordenstreng. Londen valmistui tyttökoulusta 1878. Hän hoiti maatilaa 1889–1891. Sen jälkeen hän 1892–1894 kirjoitti kaksi kirjaa ja työskenteli sitten 1894–1897 konttoristina palovakuutusyhtiö Fenniassa, 1897–1913 ekspeditöörinä maanviljelyshallituksessa ja teki 1894–1917 tilastotöitä senaattia varten. Vuosina 1897–1914 hän oli Suomen meijeriyhdistyksen kasöörinä. Pappisperheeseen syntynyt Londen hoiti aluksi pientä maatilaa maaseudulla mutta hän muutti vuonna 1892 esikoisromaaninsa ilmestyttyä Helsinkiin ja työskenteli sittemmin konttoristina. Londen julkaisi vain kaksi romaania, mutta hän kirjoitti runsaasti tekstejä aikakaus- ja sanomalehtiin ja toimi myös kääntäjänä. Londenin romaanit kuvasivat realistiseen tapaan karjalaista maaseutua ja sen asukkaita. == Teokset == * En misstanke, romaani. Hagelstam, Fredrikshamn 1892 (Lataussivu (pdf) * Berättelser och bilder, kertomuskokoelma. Hagelstam, Fredrikshamn 1893 (Dagligt bröd; Nidingsdåd; När aftonen skymmer; Ansvar; Ett namn; Adrienne; Ur en sångerskas dagbok; Prisskjutning; Doctor Ceder.) * novelli "En misstanke" 1992 (julkaistu Aamulehdessä "Vilppo Myllymäki": Digitaalinen sanomalehtiarkisto) == Lähteet == * Suomen kirjailijat tietokanta * Saran sisaret: naiskirjallisuuden perinnettä Suomessa 1800-luvulta 1900-luvun alkuun ===Viitteet=== Luokka:Suomenruotsalaiset kirjailijat Luokka:Vuonna 1862 syntyneet Luokka:Vuonna 1937 kuolleet
M/S Beluga SkySails

M/S Beluga SkySails () on saksalaisen Beluga Group -laivayhtiön omistama maailman ensimmäinen osittain leijavetoinen rahtialus. Beluga SkySailsin alustyyppi on konttialus. Alus on valmistunut vuonna 2008 Volharding Shipyardsin telakalla, Harlingenissa, Alankomaissa. Kuollutta painoa aluksella on 9 821 tonnia. Beluga SkySails on rekisteröity Saksan lipun alle ja sen kotisatama on Bremen. Beluga SkySailsin sisaraluksia ovat M/S Beluga Nomination, M/S Beluga Navigation, M/S Beluga Nation, M/S Beluga Negotiation, M/S Beluga Notion, M/S Beluga Novation, M/S Beluga Notification ja M/S Beluga Notation. == Osittain leijavetoinen == Beluga SkySails on osittain leijavetoinen, mutta löytyy aluksesta tavallinenkin kone. Leijan on suunnitellut saksalainen SkySails-yhtiö. Leijan suunnittelijat uskovat leijan pienentävän viidenneksellä aluksen kuluttamaa polttoainemäärää, josta on seurauksena päästöjen vähentyminen. Kokoa leijalla on 160 neliömetriä ja sen ohjailu tapahtuu tietokoneen avulla, sillä näin vallitsevista tuulista saadaan paras hyöty. Kevyellä tuulella leijan vetoisuudeksi on laskettu jopa viisi tonnia. On laskettu myös, että leijan tuoma avitus voi vähentää jopa puolella polttoaineenkulutusta, mikäli tuuliolot ovat optimaaliset. Neitsytmatkallaan leijapurje pienensi matkan aikana rahtilaivan moottoritehon tarvetta enimmillään 20 prosenttia. Tämä merkitsisi 2,5 polttoainetonnin vähennystä laskettuna yhdelle kokonaiselle päivälle. Suunnittelijat ovat kertoneet leijan vetävän alusta myötätuulen lisäksi myös sivutuulessa. Sääolosuhteet vaikuttavat leijan tehoon. Leijalla ei ole vaikutusta aluksen navigointiin tai ohjattavuuteen. SkySails-yhtiön perustajan ja keksijän Stefan Wragen mukaan leija toimii kahdeksan boforin myrskytuuliin saakka. Leijan kiinnitysvaijeri on rakenteeltaan sellainen, että aluksen potkuri voi sen leikata poikki. Vaijeri on myös mahdollista räjäyttää irti. Suunnittelijoiden mukaan leijaa voidaan käyttää keskikokoisten rahtilaivojen lisäksi myös troolareissa ja risteilyaluksissa. Rahtilaivoilla leija on parempi ratkaisu kuin purje, koska mastoa ei tällöin tarvita. Masto olisi hankala rahdin käsittelyn kannalta. Leijan tuotekehittelyyn SkySails-yhtiö on saanut esimerkiksi Saksan liittovaltiolta ja EU:n LIFE-rahastosta tukea. Beluga SkySailsiin leijatekniikka maksoi puoli miljoonaa euroa. Laskelmien mukaan investointi on kuoletettu kolmessa tai neljässä vuodessa. == Käyttöhistoria == 17\. joulukuuta 2007 alus laskettiin vesille ja vuonna 2008 se luovutettiin Beluga Groupin omistukseen, joka rekisteröi aluksen Saksan lipun alle nimellä Beluga SkySails. Kotisatamaksi tuli Bremen. 22. tammikuuta alus lähti neitsytmatkalleen Saksan Bremerhavenista kohti Venezuelaa lastinaan puutavaraa. Neitsytmatkallaan SkySails-yhtiö testasi leijan vaikutusta aluksen polttoaineenkulutukseen. Venezuelasta matka suuntautui Norjaan. == Katso myös == *SkySails == Lähteet == == Aiheesta muualla == *Aluksesta Beluga Groupin sivuilla *Tekniikka&Talous;: Tuulivoimaenergia tulee rahtilaivoihin Beluga SkySails
Seikkailija

Seikkailija tarkoittaa seuraavia: *Seikkailija, albumi *Seikkailija, roolipelilehti *Seikkailija (Action), yhdysvaltalainen elokuva vuodelta 1921 *Seikkailija (Nipernaadi), neuvostoliittolainen elokuva vuodelta 1983
M/S Karolina

M/S Karolina on suomalainen JS-Ferryway-varustamon yhteysalus, joka on Saaristomerellä Houtskari - Iniö - Brändö -reitillä. Uudenkaupungin telakalla vuonna 1988 rakennetun aluksen pituus on 13,60 metriä ja kapasiteetti 28 matkustajaa. ==Aiheesta muualla== * Karolinan reitti- ja aikataulutiedot Merenkulkulaitoksen sivuilla Karolina
M/S Finnö

thumb|M/S Finnö matkalla kohti Korppoon Verkania. Kuva elokuulta 2012. M/S Finnö on suomalainen yhteysalus. Se liikennöi Saaristomerellä Korppoon saaristossa vuoden 2012 loppuun asti, jolloin se joutui Varsinais-Suomen ELY- keskuksen tekemän kilpailutuksen takia jäämään pois liikenteestä. Syksystä 2013 lähtien Finnö on ollut Kotkassa M/S Teklan vara-aluksena saaristoliikenteessä. Vuonna 2022 Finferries voitti Varsinais-Suomen Ely- Keskuksen kilpailutuksen Houtskarin reitistä ja keväällä Finnö alkoi liikennöidä reitillä. Finnön omistaa Suomen valtion liikelaitoksen Arctia Shippingin Saaristovarustamo. Alus on rakennettu vuonna 1989 Lun-Mekin telakalla Maarianhaminassa. Sen pituus on 19,80 metriä ja sille mahtuu kaksi henkilöautoa ja 36 matkustajaa. Alus on M/S Fiskön sisaralus. ==Aiheesta muualla== * Finnön reitti- ja aikataulutiedot sekä teknisiä tietoja Varsinais- Suomen Ely-keskuksen sivuilla Finnö
Totti Karpela

Totti Tapio Karpela (5. marraskuuta 1940 Turku – 1. joulukuuta 2015 Kaarina) oli suomalainen juristi, dekkarikirjailija ja Kakolan vankilan entinen johtaja. Hän toimi myös Turun ja Porin lääninhallituksessa lääninreviisorina ja lääninsihteerinä, sekä Naantalissa poliisimestarina ja yleisenä syyttäjänä.Sanojen Aika – Totti Karpela Karpela valmistui oikeustieteen kandidaatiksi Turun yliopistosta vuonna 1968. ==Perhe== *Vanhemmat: Torsten Aleksander Karpela ja Ida Taimi Karpela *Puoliso: Anja-Marjatta Karpela (o.s. Tiittanen) *Poika: Totti-Mikael Karpela (ensimmäisestä avioliitosta) ==Julkaisut== * * Töitä arkkunikkarille. Suomalaisia länkkärinovelleja vv. 1959–1985. Sisältää Karpelan nuoruusvuosinaan kirjoittamia lännentarinoita. Toim. Juri Nummelin. Turbator, 2008. ISBN 978-952-5666-20-5 * * * * * ==Lähteet== * ===Viitteet=== Luokka:Suomalaiset rikoskirjailijat Luokka:Suomalaiset juristit Luokka:Suomalaiset poliisit Luokka:Suomalaiset vankilanjohtajat Luokka:Vuonna 1940 syntyneet Luokka:Vuonna 2015 kuolleet
M/S Kaita

M/S Kaita on Arctia Shipping Oy:n omistama suomalainen, vuonna 1993 valmistunut yhteysalus. Kaita liikennöi Saaristomerellä Rymättylän reittialueella, Naantalin kaupungin Rymättylän saaristossa. Aluksen pituus on 24,5 metriä ja sille mahtuu 8 henkilöautoa ja 50 matkustajaa tai vaihtoehtoisesti vain matkustajia ottavana 70. Aluksen päällikkönä on toiminut Jarmo Juvakka vuodesta 1993 lähtien. Alus on M/S Kivimon sisaralus. Aluksen kotisatama on Naantalin Otavan saarella sijaitseva Haapala. Kaita liikennöi Otavan lounaispuolella oleviin pieniin saariin kuten Ruotsalaiseen, Korvenmaahan, Pakinaisiin, Samsaareen ja Pähkinäisiin. ==Lähteet == Kaita Luokka:Rymättylä
.hk

.hk on Hongkongin Internet-maakoodi verkkotunnuksia varten. Sitä hallinnoi Asian Institute of Technology ja se laadittiin vuonna 1990. .hk -tunnuksten luonti on sallittu sekä toiselle että kolmannelle asteelle, sekä latinalaiset aakkoset että kiinalaiset kirjaimet ovat sallittuja osoitteessa. Vuonna 2008 McAfeen tutkimuksen mukaan noin 19 prosentissa .hk-päätteisistä sivuista levitetään haittaohjelmia.https://archive.ph/20141104183454/http://formin.finland.fi/public/Print.aspx?contentid=132098&nodeid;=36320&culture;=fi- FI&contentlan;=1 == Toisen asteen osoitteet == Jokaisella toisen asteen osoitteella on sekä englannin- että kiinankielinen vaihtoehto, josta valita. * .com.hk / 公司.hk - Kaupallisille sivustoille * .edu.hk / 教育.hk - Koulutuksellisille instituuteille * .gov.hk / 政府.hk - Hallitukselle * .idv.hk / 個人.hk - Yksityishenkilöille * .net.hk / 網絡.hk - Palveluntarjoajille * .org.hk / 組織.hk - Yhdistyksille ==Lähteet== hk sv:Toppdomän#H Luokka:Hongkongilaiset viestimet
Carmichael

Carmichael on kaupunki Kalifornian osavaltiossa, Yhdysvalloissa. Vuoden väestönlaskennassa kaupungissa asui 49 742 asukasta. Kaupungin pinta-ala on 35,7 neliökilometriä, josta 0,7 neliökilometriä vesistöjä.http://www.census.gov/geo/www/gazetteer/files/Gaz_places_national.txt == Lähteet == ==Aiheesta muualla== * Carmichael Times Luokka:Kalifornian kaupungit Luokka:Sacramenton piirikunta
M/S Kivimo

M/S Kivimo on Arctia Shipping Oy:n omistama suomalainen, vuonna 1994 valmistunut yhteysalus. Kivimo liikennöi Saaristomerellä Velkuan reittialueella, Naantalin kaupungin Velkuan ja Rymättylän saaristoissa. Aluksen pituus on 24,5 metriä ja sille mahtuu 8 henkilöautoa ja 50 matkustajaa tai vaihtoehtoisesti vain matkustajia ottavana 70. Alus on M/S Kaitan sisaralus. Aluksen kotisatama on Naantalin Livonsaarella sijaitseva Teersalo. Kivimo liikennöi Teersalon eteläpuolella oleviin pieniin saariin kuten Salavaisiin, Lailuotoon, Munninmaahan ja Talosmereen. Kesäisin Kivimo on liikennöinyt Teersalosta myös Taivassalon Hakkenpäähän. Reitti lyhentää Saariston Rengastietä noin 50 kilometrillä ja se on ollut suosittu pyöräilijöiden keskuudessa. ==Lähteet == Kivimo
Jalkapallon Afrikan-mestaruuskilpailut 1965

Jalkapallon Afrikan-mestaruuskilpailut 1965 Joukkueet 6 Isäntämaa Tunisia Ajankohta 12. marraskuuta 1965 - 21. marraskuuta 1965 Mitalistit - Kulta - Hopea - Pronssi Ottelut 8 Maalit 25 (keskiarvo 3,125/per ottelu) Paras maalintekijä Osei Kofi Ben Acheampong Mangle, 3 maalia Jalkapallon Afrikan-mestaruuskilpailut 1965 olivat viidennet Afrikan-mestaruuskilpailut. Kilpailujen voittajaksi selvisi toisen kerran peräkkäin Ghana, joka löi finaalissa Tunisian. Ottelun tulos oli 3 - 2 jatkoajalla. Kilpailut järjesti ensimmäisen kerran Tunisia. Uusina maina mukana olivat Senegal, Kongo-Kinshasa ja Norsunluurannikko. Parhaiten näistä menestyi Norsunluurannikko, joka oli kisojen kolmas. Pronssiottelussa se löi toisen ensikertalaisen, Senegalin. Ensimmäistä kertaa kisoissa ei ollut mukana Egyptiä. ==Karsinnat== * voitoin 2-1 kisoihin. * kisoihin ==Joukkueet== * * * , isäntamaa * ensikertalaisia ==Lohko A== * , isäntamaa Joukkue O V T H TM PM ME P * 2 1 1 0 4 0 +4 3 * 2 1 1 0 5 1 +4 3 2 0 0 2 1 9 -8 0 * Tunisia jatkoon kolikonheitolla. ===Ottelut=== ==Lohko B== * * Joukkue O V T H TM PM ME P 2 2 0 0 9 3 +6 4 2 1 0 1 4 4 0 2 2 0 0 2 2 8 -6 0 ===Ottelut=== ==Pronssiottelu== ==Loppuottelu== ==Maalipörssi== 3 maalia * Osei Kofi * Ben Acheampong * Mangle 2 maalia * Jones * Odoi * Kalala * Louis Camara * Matar Niang * Tahar Chaibi 1 maali * Luciano * Kwamenti * Lutdrot * Bleziri * Yoboue * Guèye * Jedidi * Belhoum * Lahmar * Chétali Vuoden 1965 Afrikan-mestaruuskilpailuiden voittaja: GHANA Toinen mestaruus == Aiheesta muualla == Luokka:Jalkapallon Afrikan- mestaruuskilpailut Afrikan-mestaruuskilpailut 1965 Afrikan-mestaruuskilpailut Luokka:Tunis
Elias Kajander

Elias Kajander (s. 1. lokakuuta 1980) on suomalainen koripalloilija, joka edustaa nykyisin Seagullseja. Hän lopetti pääsarjauransa uransa keväällä 2011, mutta palasi tammikuussa 2012 kevätkaudeksi Korisliigaan Joensuun Katajan joukkueeseen ja saavutti SM-hopeaa. Kajander on pelipaikaltaan laitahyökkääjä ja pituutta hänellä on 196 cm. Kajanderin kasvattajaseura on ToPoLa. Hänet valittiin kaudella 2004–05 SM-sarjan vuoden kehittyneimmäksi pelaajaksi. Kajander kirjoitti ylioppilaaksi Helsingin ranskalais-suomalaisesta koulusta ja on valmistunut juristiksi Helsingin yliopistosta sekä työskennellyt Veikkaus Oy:n lakimiehenä. Hän on Urheilun oikeusturvalautakunnan jäsen.http://www.urheiluoikeudenyhdistys.fi/oikeusturvalautakunta/jasenet/ == Lähteet == == Aiheesta muualla == *Korisliigan pelaajaprofiili Luokka:Suomalaiset koripalloilijat Luokka:Suomalaiset juristit Luokka:Vuonna 1980 syntyneet Luokka:Elävät henkilöt
St. Sebald

St. Sebald (myös Sebalduskirche) on keskiaikainen kirkko saksalaisessa Nürnbergin kaupungissa Baijerissa. Se on Frauenkirchen ja St. Lorenzin ohella Nürnbergin merkittävimpiä kirkkorakennuksia ja kuuluu Baijerin evankelis- luterilaiseen kirkkoon. Kirkko sijaitsee Albrecht-Dürer-Platzilla. Se on nimetty Nürnbergin suojeluspyhimyksen Sebalduksen mukaan. == Historia == St. Sebald on Nürnbergin suurista kaupunginkirkoista vanhin ja kaupungin vanhin evankelis-luterilainen seurakuntakirkko. Kirkon rakentaminen käynnistyi 1230-luvulla ja myöhemmin 1200-luvulla se laajennettiin kaksikuoriseksi basilikaksi. Alkuperäisessä asussaan kirkko edusti romaanista arkkitehtuuria. 1300-luvun molemmilla puoliskoilla kirkon ilmettä uudistettiin monin tavoin. Kirkon kahdet tornit rakennettiin 1400-luvun aikana. 1600-luvun keskivaiheilla kirkon sisätilat saivat barokkisen ilmeen. Toisessa maailmansodassa kirkko kärsi huomattavia vaurioita ja se kunnostettiin sodan jälkeen. == Aiheesta muualla == * Viralliset sivut Luokka:Nürnbergin rakennukset ja rakennelmat Luokka:Baijerin kirkot Luokka:Kivikirkot
Pääkallokehrääjä

Pääkallokehrääjä on Ilkka Remeksen vuonna 1997 julkaistu ensimmäinen romaani. ==Juoni== Pääkallokehrääjä sijoittuu vaihtoehtohistorialliseen maailmaan, jossa Suomi antautui Neuvostoliitolle jatkosodan päätteeksi. Kirjan ensimmäinen sivu koostuu kuvitteellisesta päiväkäskystä vuonna 1944, jossa ilmoitetaan Suomen puolustusvoimien upseerien internoinnista ja muiden varusmiesten demobilisoinnista. Ahvenanmaan demilitarisointi puretaan ja Torniojoen laakson rajasta tulee raskaasti vartioitu. Ruotsi liittyy puolestaan myöhemmin Natoon. Suomea luonnehditaan itäblokin mallivaltioksi, jolle ainoastaan Saksan demokraattinen tasavalta vetää vertoja. Varsinainen juoni alkaa vuonna 1986, jolloin Vänrikki Stoolin tarinoita siteeraava ja Uuno Klamin Kalevala-sarjaa kuunteleva Ruotsiin loikannut suomalainen liikemies Heikki Ervasti aloittaa johtamansa terroristijärjestö Sinisen Armeijakunnan avulla suunnitelman, jolla aikoo kiristää Neuvostoliiton johtoa vetämään joukkonsa maasta. Suunnitelmassa on tarkoitus käyttää pienikokoisia Neuvostoliiton asevoimien varikolta varastettuja ydinpommeja. Suunnitelman toteuttamiseksi on siepattava kaksi ydinfyysikkoa, joista toinen on Englannissa asuva suomalaissyntyinen Jukka Kajander. Suunnitelma Suomen itsenäisyyden palauttamiseksi onnistuu lopulta monen mutkan kautta. Neuvostoliitto vetäytyy manner-Suomesta, mutta jättää Sinisen Armeijakunnan tarjouksen mukaisesti joukkonsa Ahvenanmaalle, ja Suomen johtajalle Mattilalle aletaan etsiä seuraajaa. ==Lähteet== Luokka:Ilkka Remeksen teokset Luokka:Vuoden 1997 kirjat Luokka:Vaihtoehtohistoria
Kosovon vaakuna

Kosovon vaakuna on kultareunuksinen kilpi sinisellä taustalla, jossa sijaitsee kultainen Kosovon kartta ja yläosassa kuusi hopeista, viisikärkistä tähteä kaaressa kuvastaen maan kuutta etnistä ryhmää (albaanit, serbit, bosnit, goranit, romanit ja turkkilaiset).Kosova's emblem which is expected to be adopted today in the parliament 17.2.2008. Kosova Press. Viitattu 18.2.2008. Vaakuna otettiin käyttöön itsenäisyysjulistuksen jälkeen helmikuussa 2008. == Katso myös == * Kosovon lippu == Lähteet == == Aiheesta muualla == Luokka:Valtioiden vaakunat Vaakuna
Matt Anger

Matt Anger (s. 20. kesäkuuta 1963 Walnut Creek, Kalifornia, Yhdysvallat) on yhdysvaltalainen tennispelaaja, jonka ammattilaisura alkoi vuonna 1984 ja päättyi 1991. Oikeakätisen Angerin paras sijoitus ATP-rankingissa oli 23:s ja nelinpelissä 53:s. Hän voitti urallaan yhden kaksinpeliturnauksen ja kaksi nelinpeliturnausta. Tällä hetkellä Anger on töissä Washingtonin yliopiston tennisvalmentajana. Hän asuu Clyde Hillissä. == Lähteet == Luokka:Yhdysvaltalaiset tennispelaajat Luokka:Vuonna 1963 syntyneet Luokka:Elävät henkilöt
Jessica Sierra

Jessica Ann Sierra (s. 11. marraskuuta 1985, Tampa, Florida, Yhdysvallat) on yhdysvaltalainen laulaja, joka tuli kymmenenneksi American Idol -laulukilpailussa vuonna 2005. Hän oli 18-vuotias käydessään koelauluissa Orlandossa. Hän on kotoisin Tampasta ja oli aiemmin Star Search -kilpailussa. ==Aiheesta muualla== *Jessica Sierran viralliset kotisivut Luokka:Yhdysvaltalaiset laulajat Luokka:Vuonna 1985 syntyneet Luokka:Elävät henkilöt
Liikenneonnettomuus

Liikenneonnettomuus tarkoittaa kulkuneuvolle sattuvaa onnettomuutta, esimerkiksi törmäämistä esteeseen, eläimeen tai ihmiseen tai suistumista kulkuväylältään. Kansankielinen ilmaisu kolari tarkoittaa kulkuneuvon törmäystä johonkin, varsinkin toiseen kulkuneuvoon. Tieliikennekuolemien määrä kasvoi 1970-luvulle asti lähes liikenteen määrän kasvun tahdissa, ja vielä 1970-luvun alussa liikennetapaturmissa kuoli vuosittain yli 1 000 suomalaista. Liikennekuolemien ja -onnettomuuksien vähentäminen otettiin tavoitteeksi laatimalla laaja liikenneturvallisuusohjelma, jonka tueksi valtioneuvosto teki periaatepäätöksen. Liikenneympäristön ohella myös autot ja niiden turvallisuus kehittyivät suotuisasti, ja vuonna 2006 tieliikenteessä kuolleita oli enää 336, vaikka autokanta yhteensä oli lähes 3 miljoonaa ajoneuvoa ja voimassa olevien ajokorttien määrä 3,4 miljoonaa. Onnettomuusriski tieliikenteessä on pienentynyt ja turvallisuus parantunut lähes kaikissa tienkäyttäjä- ja ikäryhmissä. Tieliikenteessä kuolee maailmanlaajuisesti yli miljoona ihmistä vuosittain. Suomessa liikennetapaturmissa kuoli 279 ihmistä vuonna 2009. Nykyään suurin osa Suomen liikennekuolemista tapahtuu henkilöautossa joko kuljettajalle tai matkustajille. Myös lievemmistä liikenneonnettomuuksista 70 % sattuu henkilöautolla liikuttaessa. Kevyen liikenteen tapaturmat päätyvät tilastoihin systemaattisesti vain kuolemaan johtaneissa tapauksissa. Vuosittain Suomen tieliikenneonnettomuuksissa saa surmansa yli 50 jalankulkijaa, joista iäkkäitä on eniten (44 %). ==Onnettomuuksia== * Maaliikenne ** Auto-onnettomuus (henkilöautot, rekat) ** Junaonnettomuus (junat) ** Raitiovaunuonnettomuus (raitiovaunut) * Ilmailu ** Lento- onnettomuus (lentokone, helikopteri) * Vesiliikenne ** Laivaonnettomuus (matkustaja-, rahtilaivat, tankkerit) ** Veneonnettomuus (purje-, moottoriveneet) * Kevyt liikenne ** Kevyen liikenteen onnettomuus (jalankulkijat, pyöräilijät) ==Katso myös== *Liikenneturvallisuus *Liikenneturvallisuus Suomessa ==Lähteet== * * ===Viitteet=== == Aiheesta muualla == * Pelastustoimen viimeisimmät hälytykset tehtävänimikkeellä "tieliikenneonnettomuus" Luokka:Liikenneturvallisuus Luokka:Onnettomuudet
Werner Eschauer

Werner Eschauer (s. 26. huhtikuuta 1974 Hollenstein, Itävalta) on itävaltalainen tennispelaaja. Eschauer aloitti uransa vuonna 1998 ja häntä valmentaa Roland Berger. Hänen paras sijoituksensa kaksinpelin ATP-rankingissa on 52. ja nelinpelirankingissa 120. Eschauer ei ole voittanut yhtään ATP-tason turnausta, mutta hän on voittanut 10 Challenger-tason turnausta ja 3 Futures- tason turnausta. Oikeakätinen Eschauer asuu synnyinkaupungissaan Hollensteinissa. == Lähteet == * === Viitteet === Luokka:Itävaltalaiset tennispelaajat Luokka:Vuonna 1974 syntyneet Luokka:Elävät henkilöt
G-piste (televisio-ohjelma)

G-piste oli suomalainen lifestyle-ohjelma. Ohjelmaa juonsivat Tea Latvala ja Anna Perho, ja sen asiantuntijana toimi Tarja Sandberg. Ohjelman tarkoitus oli antaa tietoa niin parisuhteista kuin seksistä, keskusteluun osallistuivat myös julkkisvieraat sekä studioyleisö. == Aiheesta muualla == * G-pisteen esittely Crea Televisionin verkkosivuilla * Ohjelman Facebook-ryhmä Luokka:Suomalaiset televisio-ohjelmat Luokka:Seksuaalisuus
Finnderby

Finnderby on Ypäjällä vuosittain vuodesta 1973 lähtien järjestetty suuri kolmipäiväinen hevostapahtuma, jossa kilpaillaan este- ja kenttäratsastuksessa. Järjestäjänä toimii Ypäjän hevosopisto. Tapahtuma kerää hevosihmisiä ympäri maailmaa kilpailemaan ja katsomaan. Vuonna 2010 Finnderby järjestettiin 37. kerran.http://www.hevosopisto.fi/index.phtml?page_id=1096&navi;_id=1096&language;_id=&21780_ni=24148&21780_offset=5&21780_newsList_t=readNewsItem& Kilpailujen aikaan kilpailualueen lähistöllä on "kauppa-alue", jolla hevostarvikeliikkeet ja vastaavat myyvät tuotteitaan. Tapahtuman pääkilpailu on Finnderby-luokka, joka on kansainvälinen kolmen tähden kilpailuksi luokiteltu estekilpailu. Perinteiseen Finnderby-rataan sisältyy paljon erikoisesteitä. Myös muita eritasoisia esteluokkia sekä muiden lajien kilpailuluokkia ratsastetaan. Vuoden 2010 Finnderbyn yhteydessä järjestettiin kahden tähden kansainvälinen Mannerheim-kenttäkilpailu, kenttäratsastuksen SM- kilpailu sekä kansallisen tason kouluratsastusluokkia. Useimmin Finnderbyn on voittanut Christopher Wegelius, neljä kertaa vuosina 1973, 1975, 1984 ja 1994. Kahdesti ovat voittaneet Daniel Schultze (1982 ja 1987), Mikael Forsten (1996 ja 1997), Pinja Immonen (2001 ja 2002) sekä Mikael Wahlman (2012 ja 2015). Ratsuista kaksi voittoa ovat saavuttaneet Forstenin hollanninpuoliveriori Invitation, Immosen tilastoruuna Ramzes ja Wahlmanin Silvercup. Vuonna 2016 Finnderbyn voitti John AntellJohn Antell Finderbyn nuori yllätysvoittaja. == Voittajat 1973–2017 == Vuosi Ratsastaja Hevonen 1973 Christopher Wegelius No Girls 1974 Per Fresk Ylva 1975 Christopher Wegelius Trixie 1976 Tom Gordin Last Chance 1977 Viktor Nenahov Imperial 1978 Kristian Maunula Bawian 1979 Peter Wernke Daniela 1980 Veikko Heikkilä Amigo II 1981 Royne Zetterman Bugatti 1982 Daniel Schultze Seute Deern 1983 Juhani Eho Edvin 1984 Christopher Wegelius Monday Morning 1985 Satu Väihkönen Little Gold 1986 Marek Orlos Arion 1987 Daniel Schultze Miss Gina 1988 Anne-Marie Kynsilehto Neopolitan 1989 Marcel Dufour Simply Magic 1990 Rolf Byström Cymbal 1991 Geir Gulliksen Solomon 1992 ei kilpailtu 1993 Peik Andersin Lancer 1994 Christopher Wegelius Irish Dream 1995 Andrea Fuchs Warlock 1996 Mikael Forsten Invitation 1997 Mikael Forsten Invitation 1998 Svante Johansson Oliver III 1999 Susan Fagerström Chicago II 2000 Urmas Raag Kingston II 2001 Pinja Immonen Ramzes 2002 Pinja Immonen Ramzes 2003 Hanno Ellerman Aprikossa 2004 Mylène Diederichsmeier Arthemis 2005 Piia Pantsu Oazis 2006 Edward Little Pulserate 2007 Jenny Kainulainen Dequita 2008 Andreas Schou Cancan 4 2009 Maria Heikkilä Caricia 2010 Philippe Le Jeune Leo du Prairial 2011 Raimo Aaltonen Polyfino 2012 Mikael Wahlman Silvercup 2013 Hanna Tardiveau Winola 2014 Essi Horttanainen Amerante 2015 Mikael Wahlman Silvercup 2016 John Antell Denzel 2017 Sari Lundén Lasdiema == Lähteet == Luokka:Ratsastuskilpailut Luokka:Ypäjä
Peikko Keskuspuistossa

Peikko Keskuspuistossa (A Troll in Central Park) on Warner Bros vuonna 1994 julkaisema, Don Bluthin ja Gary Goldmanin ohjaama animaatioelokuva. == Juoni == Peikkojen valtakunnassa asustava Taneli-peikko joutuu kuningattaren vihoihin liiallisen kasvi-intoilunsa takia. Rangaistukseksi hänet karkotetaan paikkaan, jossa ei vihreys ole saavuttanut jalansijaa, nimittäin New Yorkin Manhattanille. Sattumoisin peikko päätyy Keskuspuistoon, jossa se huomaa viihtyvänsä hyvin. Taneli saa ystävikseen kaksi lasta, joiden avulla hän ryhtyy taisteluun ilkeää kuningatartaan vastaan. == Äänirooleissa == Alkuperäinen näyttelijä Suomenkielinen ääninäyttelijä Rooli Dom DeLuise Tom Wentzel Stanley (Taneli) Cloris Leachman Ulla Tapaninen kuningatar Gnorga (Imana Turma) Charles Nelson Reilly Antti Pääkkönen kuningas Llort (Vihtori Turma) Phillip Glasser Olli Parviainen Gus (Jani) Tawny Sunshine Glover Meri Holopainen Rosie (Roosa) Jonathan Pryce Antti Pääkkönen Alan (Janin ja Roosan isä) Hayley Mills Rinna Paatso Hillary (Janin ja Roosan äiti) Frank Welker, Kath Soucie, Scott Menville Antti Pääkkönen, Veikko Honkanen Kukat ==Lähteet== Luokka:Vuoden 1994 yhdysvaltalaiset elokuvat Luokka:Yhdysvaltalaiset animaatioelokuvat Luokka:Don Bluthin ohjaamat elokuvat Luokka:Gary Goldmanin ohjaamat elokuvat Luokka:New Yorkissa tapahtuvat elokuvat
Addison Richards

Addison Richards (20. lokakuuta 1887 – 22. maaliskuuta 1964) oli yhdysvaltalainen elokuvanäyttelijä. Hän oli mukana yli kolmessa sadassa filmissä vuodesta 1933 vuoteen 1964. Hän oli syntynyt Zanesvillessä Ohiossa, ja hän kuoli Los Angelesissa Kaliforniassa äkilliseen sydänkohtaukseen. ==Valikoitu filmiluettelo== * Tulevaisuuden miehiä (1938) * Andy Hardy ja viattomuus (1940) * Ski Patrol (1940) * Veijari villissä lännessä (1940) * Lentävät tiikerit (1942) * Taitamattomat taikurit (1942) * Adventures of the Flying Cadets (1943) * Tyynenmeren sankarit (1944) * The Adventures of Rusty (1945) * Kymmenen käskyä (The Ten Commandments, 1956) ==Aiheesta muualla== * * Luokka:Yhdysvaltalaiset näyttelijät Luokka:Vuonna 1887 syntyneet Luokka:Vuonna 1964 kuolleet